**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

|  |  |  |  |
| --- | --- | --- | --- |
| **Ügyiratszám:** | **K/723-10/2022.** |  |  |

**J E G Y Z Ő K Ö N Y V**

Készült **2022. augusztus 25-én 9.30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Csiki István, Velkyné Ball Andrea, Molnár Zoltán és Dr. Koczor Gábor bizottsági tagok
* Terplán Zoltán alpolgármester,
* Dr. Nagy Edina aljegyző asszony
* Kovács-Mezei Virág osztályvezető,
* Cserpánné dr. Dömötör Ramóna osztályvezető helyettes,
* Cserkutiné Stipsics Edina osztályvezető,
* Pócza István Zoltán intézményvezető,
* Raposa Helga intézményvezető,
* Révész József intézményvezető,
* Guttmann Ferencné intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Keszei Balázs igazoltan távol vannak. **Fekete-Pataki Edit** bizottsági elnök megállapítja, hogy a bizottság **6 fővel határozatképes.**

Szavazásra bocsájtja a napirendet, amit a bizottság 6 igen szavazattal elfogad.

**N A P I R E N D:**

1. Jurisics-vár Művelődési Központ és Várszínház alapító okiratának módosítása

Előadó a polgármester nevében: Kovács-Mezei Virág igazgatási osztályvezető

1. Kőszegi Városi Múzeum, Könyvtár és Levéltár alapító okiratának módosítása

Előadó a polgármester nevében: Kovács-Mezei Virág igazgatási osztályvezető

1. Kőszeg Meseváros Óvoda és Bölcsőde alapító okiratának módosítása

Előadó a polgármester nevében: Kovács-Mezei Virág igazgatási osztályvezető

1. Kőszegi Szociális Gondozási Központ alapító okiratának módosítása

Előadó a polgármester nevében: Kovács-Mezei Virág igazgatási osztályvezető

1. A Bursa Hungarica Felsőoktatási Önkormányzati Ösztöndíjpályázathoz való csatlakozás

Előadó a polgármester nevében: Kovács-Mezei Virág igazgatási osztályvezető

1. Kőszeg, Árpád tér 25. 1. em. 3. szám alatti lakás bérbeadási mód meghatározása

Előadó a polgármester nevében: Kovács-Mezei Virág igazgatási osztályvezető

1. Kulturális koncepció megalkotása

Előadó a polgármester nevében: Kovács-Mezei Virág igazgatási osztályvezető

1. **napirendi pont**

**Jurisics-vár Művelődési Központ és Várszínház alapító okiratának módosítása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** röviden ismerteti az előterjesztést. Elmondja, hogy a pénzügyi szabályok módosulása miatt vált szükségessé az alapító okirat módosítása. Szükséges az egyéb szabadidős szolgáltatás elnevezésű kormányzati funkció, továbbá a hosszabb időtartamú közfoglalkoztatás kormányzati funkciók felvétele az alaptevékenységek közé, hogy az intézményben közfoglalkoztatás keretében tudjanak munkavállalót alkalmazni, amennyiben erre igény és lehetőség kínálkozna. Ezt követően röviden összegzi a Kulturális és Innovációs Minminisztérium véleményét. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag **6 igen** szavazattal elfogad.

*A bizottság az alábbi határozatot hozza:*

**60/2022. (VIII.25.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Jurisics-vár Művelődési Központ és Várszínház alapító okiratának K/6189-5/2022. számú Módosító Okiratát, valamint a K/6189-6/2022. számú módosításokkal egységes szerkezetbe foglalt Alapító Okiratát hagyja jóvá.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszegi Városi Múzeum, Könyvtár és Levéltár alapító okiratának módosítása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** röviden ismerteti az előterjesztést. Elmondja, hogy kormányzati funkció került felvételre, mely biztosítja a hosszabb időtartamú közfoglalkoztatást. Hozzáfűzi, hogy Kőszeg Város Önkormányzata a levéltárat a Kőszeg, Jurisics tér 2. szám alatt található ingatlanban kívánja működtetni, tekintettel arra, hogy az ingatlanra a Magyar Nemzeti Levéltárral haszonkölcsön szerződést kötött. A Kőszegi Városi Levéltárnak az alapításkor helyet adó Kőszeg, Várkör 35-37. szám alatti ingatlanban intézményi (levéltári és múzeumi) kutatóterem fog működni. Ezek a módosítások kerülnek átvezetésre az alapító okiratban. Köszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**61/2022. (VIII.25.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Városi Múzeum, Könyvtár és Levéltár alapító okiratának K/316-7/2022. számú Módosító Okiratát, valamint a K/316-8/2022. számú módosításokkal egységes szerkezetbe foglalt Alapító Okiratát jóváhagyja.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde alapító okiratának módosítása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** röviden elmondja, hogy itt is a kormányzati funkció felvétele történik az alapító okiratba, melyet ismertet. Ezen felül a horvátzsidányi bölcsődei ellátás helyéül szolgáló ingatlan címe kijelölésre került. A korábban helyrajzi számmal szereplő ingatlan címe 9733 Horvátzsidány, Váci Mihály u. 15. lett. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**62/2022. (VIII.25.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde alapító okiratának K/4372-5/2022. számú Módosító Okiratát, valamint a K/4372-6/2022. számú módosításokkal egységes szerkezetbe foglalt Alapító Okiratát hagyja jóvá.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszegi Szociális Gondozási Központ alapító okiratának módosítása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** röviden elmondja, itt is a kormányzati funkció felvétele történik az alapító okiratba. Az alapító okirat kiegészül a költségvetési szervnél alkalmazásban álló személyek jogviszonyai tekintetében a közfoglalkoztatási jogviszonnyal, valamint az egészségügyi szolgálati jogviszonnyal, tekintettel arra, hogy a védőnők az egészségügyi szolgálati jogviszonyról szóló 2020. évi C. törvény hatálya alá tartoznak. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**63/2022. (VIII.25.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Szociális Gondozási Központ K/7441-2/2022. számú Módosító Okiratát, valamint a K/7441-3/2022. számú módosításokkal egységes szerkezetbe foglalt Alapító Okiratát hagyja jóvá.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Bursa Hungarica Felsőoktatási Önkormányzati Ösztöndíjpályázathoz való csatlakozás**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** elmondja, hogy a Bursa Hungarica Felsőoktatási Önkormányzati Ösztöndíjpályázat a települési és megyei önkormányzatok pályázati támogatása a felsőoktatásban tanuló, helyi lakos fiatalok részére, melynek célja, hogy a hátrányos szociális helyzetű felsőoktatási hallgatók tanulmányainak végzését támogassa. A csatlakozás feltétele az Emberi Erőforrások Minisztériuma által meghatározott Általános Szerződési Feltételek elfogadása, mely a csatlakozási nyilatkozat polgármester általi aláírásával történik meg, ezért szükséges, hogy a pályázathoz való csatlakozás esetén a képviselő-testület felhatalmazza a polgármestert a csatlakozási nyilatkozat aláírására. Ezt követően röviden ismerteti a szabályzatot. Megköszöni a figyelmet.

**Terplán Zoltán** informálódik, hogy hány fő diákot lehet majd támogatni?

**Cserpánné dr. Dömötör Ramóna** röviden ismerteti az előző évben benyújtott érvényes pályázók számát, mely 10 fő volt.

Mivel több kérdés nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**64/2022. (VIII.25.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy csatlakozzon a Bursa Hungarica Felsőoktatási Önkormányzati Ösztöndíjpályázat 2023. évi fordulójához, és hatalmazza fel a polgármestert a csatlakozási nyilatkozat aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg, Árpád tér 25. 1. em. 3. szám alatti lakás bérbeadási mód meghatározása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** elmondja, hogy az önkormányzati ingatlanok kezelésével megbízott Kőszegi Városüzemeltető és Kommunális Szolgáltató Nonprofit Kft. jelezte, hogy a Kőszeg, Árpád tér 25. 1. em. 3. lakás megüresedett. A bérbeadó áprilisban a lakás bérbeadását az akkori állapotában szociális alapon javasolta. Időközben azonban a lakás felújításra került, ezért a bérbeadó a lakás bérbeadását a felújítás után piaci alapon javasolja.

**Kovács-Mezei Virág osztályvezető megérkezik.**

**Gelencsér Attila** megkérdezi, hogymit jelent a jelentős felújítás?

**Cserpánné dr. Dömötör Ramóna** röviden ismerteti a lakásban történő felújításokat.

**Dr. Koczor Gábor** hozzáfűzi, hogy ő nem lát jelentős különbséget, így teljesen nincs meggyőzve. Úgy gondolja, hogy szükség van a szociális alapon kiadott lakásokra.

**Gelencsér Attila** elmondja, hogy tekintettel a lakókörnyezetre ő is szociális alapon gondolná a lakás kiadását. A festést, pedig alapvetőnek gondolja.

**Kovács-Mezei Virág** röviden ismerteti, hogy a szociális lakások esetében a festés a bérlő feladata. Az Igazgató úr elmondása szerint jelentős összeget költöttek a lakásra.

Ezt követően a bizottság tagjai röviden megtárgyalták a szociális és piaci alapon lévő árakat. A bizottság tagjai arra a következtetésre jutottak, hogy elfogadhatónak tartják a piaci árat, mely így is jóval a valódi piaci ár alatt van.

Mivel több kérdés észrevétel nem érkezik a napirendi ponthoz, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**65/2022. (VIII.25.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg, Árpád tér 25. 1. em. 3. szám alatti 32 m² alapterületű, komfortos önkormányzati bérlakást **piaci** alapon kívánja bérbe adni. Egyidejűleg felhatalmazza a bizottság elnökét a lakásra vonatkozó pályázat kiírására.

**Felelős:** Fekete-Pataki Edit, a bizottság elnöke

**Határidő:** 2022. szeptember 15.

1. **napirendi pont**

**Kulturális koncepció megalkotása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** elmondja, hogy Kőszeg Város Kulturális-Közművelődési Koncepciója 2020. évben lejárt. Az önkormányzatnak nincs törvényi kötelezettsége a kulturális koncepció megalkotására vonatkozóan, ennek ellenére elkészült egy új koncepció a 2022-2037-ig terjedő időszakra vonatkozóan, melynek tartalmát röviden összegzi. Kiegészítésképpen hozzáfűzi, hogy a Polgármester Úr jelezte módosítási szándékát a testületi ülésre a becsületkassza, sportkultúra és természetvédelmi kultúra területein.

**Csiki István** jelzi, hogy a koncepció 15 évre szól, így várhatóan nagy eseményei lesznek Kőszegnek. Kihangsúlyozza a 2028-ban 700 éves városi múltat, valamint az 1532. év 500 éves évfordulójának megünneplését, mely a város kulturális múltja szempontjából kiemelkedőnek gondol. Amennyiben lesz lehetőség, akár megemlítés szintjén kéri a kiegészítést.

**Velkyné Ball Andrea** hozzászól, hogy a kőszegfalvi városrész érdekében sérelmezi, hogy nem esik szó a Faluházról, pedig a Polgármester Úrral két éve beszélnek róla. Elmondja, hogy szeretnének Tájházat csinálni, hiszen sajnálatosan a régi épületek elfogynak. A megvásárolható megmaradt házak nagyon rossz állapotban vannak. Eltűnnek a régi értékek, hiszen a mostani vevők nem veszik figyelembe azokat az értékeket, hogy megtartsák a régi sváb földműveléshez szükséges eszközöket. Égető problémán tartja a sváb kultúra kihalását, ezért szeretné, ha ez is bekerülne a koncepcióba.

**Kovács-Mezei Virág** megkérdezi, hogy van-e erről bármilyen írásos anyag, feljegyzés mely felhasználható? Számára új ez az információ.

**Velkyné Ball Andrea** elmondja, hogy minden egyes alkalommal a megbeszélések során szóba kerül. Lett is volna egy alkalmas ház, azonban a Polgármester Úr még hezitált megvásárolni ennek érdekében. A régi pajtákat lebontják, kipakolják, nincs hova gyűjteniük a régi eszközöket. Egyelőre a Klub áll rendelkezésre az eszközök gyűjtésére, de ezek elhelyezésére hosszú távon megoldást kell találni. Emellett felmerült, hogy akár egy élő baromfiudvar is fenntartható lenne.

**Fekete-Pataki Edit** is kiegészítené a koncepciót a Borkultúrával, mely nem került megemlítésre, hiszen a rendezvények java a borászati hagyományokra épül. Vannak egyesületek, melyek népszerűsítik a borkultúrát, emellett úgy gondolja, hogy a borászatok sem elhanyagolhatóak.

**Molnár Zoltán** hiányolja Lóránt Gyulát. Emellett utalások ugyan vannak, de megkérdezi, hogy mit szeretnének a testvérvárosi kapcsolatokkal. Kifejtésre kerülhetne kinek a feladata a kapcsolatok ápolása, emellett a kitüntetettek nevesítését is hiányolja

**Kovács-Mezei Virág** hozzáfűzi, hogy a sport részben kiegészítésre kerül Lóránt Gyula.

**Terplán Zoltán** kéri a bizottsági tagokat az együtt gondolkodásra. Mik a tervek, célok, amelyeket nem értek el, de el szeretnének érni a kultúra területén.

**Pócza István Zoltán** kihangsúlyozza, hogy a hivatal részéről megtörténtek az egyeztetések az intézményekkel. Koncepcionális szinten irányelveket kellett meghatározni, kevesebb konkrétummal, ezért nem hiányol belőle konkrét célokat. A mai világban nagy bátorság 15 évre tervezni. Minden egyes fejlesztés a pályázatoknak kitett, hiszen saját erőből sajnos nagyon kevés dolog valósulhat meg. A fejlesztési célok között a megadott irányelvek szerepelnek, amennyiben lehetőség lesz, úgy is az aktuális testület fogja eldönteni. Nincsenek központilag meghatározott elemek, irányelveket határoz meg.

**Terplán Zoltán** örül, hogy bele került a koncepcióba, a munkaerő- és szakember hiány. A törekvésekbe ezt a szempontot is bele kell kalkulálni.

Mivel több kérdés nem érkezik, **Fekete-Pataki Edit** összegzi az elhangzottakat, megfogalmazza a főbb témaköröket, mely a testületi ülés anyagába kerüljenek beépítésre:

* az 1328-as és 1532-es évekhez kapcsolódó évfordulók,
* Kőszegfalván egy tájház kialakítása létrehozása,
* Borkultúra.

**Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**66/2022. (VIII.25.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Kulturális Koncepcióját a 2022-2037-ig terjedő időszakra az 1328-as és 1532-es évekhez kapcsolódó évfordulókkal, a kőszegfalvi faluház tervével, valamint a borkultúrával történő kiegészítéssel fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.00 perckor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag